
ΠΕΡΙΕΧΟΜΕΝΑ 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης (εμβαδού 0,486 στρ.) 
στη θέση «Άγιος Παντελεήμων» Δήμου Μάνδρας 
Αττικής.. 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Έγκριση Γενικού Πολεοδομικού Σχεδίου (ΓΠΣ) δήμου 
Μοιρών (Ν. Ηρακλείου). 2 


ΑΝΑΔΑΣΩΣΕΙΣ 


ΑΠΟΦΑΣΕΙΣ 

Αριθ. 1512 (1) 

Κήρυξη αναδασωτέας έκτασης (εμβαδού 0,486 στρ.) στη 
θέση «Άγιος Παντελεήμων» Δήμου Μάνδρας Αττικής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του Ν. 3200/55 «περί διοικητικής αποκέ¬ 
ντρωσης όπως τροποποιήθηκε και συμπληρώθηκε μετα¬ 
γενέστερα με το Ν.Δ. 532/70», καθώς και το Ν. 2399/96 
(αρ. 14). 


2. Τις διατάξεις του άρθρου 117 παρ. 3 του Συντάγματος 
της Χώρας. 

3. Τις διατάξεις του Ν. 998/79 «περί προστασίας των 
Δασών κ.λπ.» και ειδικότερα α) του άρθρου 41, β) του άρ¬ 
θρου 38. 

4. Τις διατάξεις του Υπουργείου Γεωργίας α) 
160417/1180/8.7.80 και β) 182447/3049/24.9.80. 

5. Την 3345/29.7.97 πρόταση του Δασαρχείου Αιγάλεω 
και την σχετική έκθεση αυτοψίας από τις οποίες προκύ¬ 
πτει ότι η δασική βλάστηση καταστράφηκε από εκχέρσω- 
ση, αποφασίζουμε: 

Κηρύσσουμε αναδασωτέα με σκοπό τη διατήρηση του 
χαρακτήρα του δάσους ώστε να αποκλεισθεί η διάθεσή 
του για άλλο προορισμό πλην δασικού δασική έκταση εμ¬ 
βαδού 0,486 στρ. που βρίσκεται στη θέση «Άγιος 
Παντελεήμων» περιφερείας Δήμου Μάνδρας και προσ¬ 
διορίζεται από τα στοιχεία Α, Β, Γ, Δ, Α και έχει όρια: 

Ανατολικά: Δάσος, 

Δυτικά: Παλαιά αυθαίρετη οικία, 

Βόρεια: Δρόμος, 

Νότια: Δάσος. 

Όπως φαίνεται στο συνημμένο διάγραμμα που αποτε¬ 
λεί αναπόσπαστο μέρος της απόφασης αυτής. 

Η καταστραφείσα δασική βλάστηση θα αποκατασταθεί 
με φυσική αναγέννηση. 

Η απόφαση αυτή να δημοσιευθεί οπήν Εφημερίδα της 
Κυβερνήσεως. 

Αιγάλεω, 8 Αυγούστου 1997 
Με εντολή Γεν. Γραμ. Περιφέρειας 
Η Αν. Περ/κού Διευθυντή 
ΔΗΜΗΤΡΑ ΛΕΡΤΑ 

ΠΟΛΕΟΔΟΜΙΑ 


ΑΠΟΦΑΣΕΙΣ 

Αριθ. 21762/4342 (2) 

Έγκριση Γενικού Πολεοδομικού Σχεδίου (ΓΠΣ) δήμου 
Μοιρών (Ν. Ηρακλείου). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του άρθρου 3 του Ν. 1337/1983 
«Επέκταση τωνπολεοδομικών σχεδίων, οικιστική ανάπτυ¬ 
ξη και σχετικές ρυθμίσεις» (Α' 33). 

2. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα» (Α 137) που προ¬ 
στέθηκε με το άρθρο 27 του Ν. 2081/1992 (Α' 154) και α- 
ντικαταστάθηκε με την παραγ. 2α του άρθρου 1 του Ν. 
2469/1997 (Α' 38). 

3. Τις διατάξεις του άρθρου 19 (παρ. 1) του Ν. 
1849/1989 «Επέκταση και συμπλήρωση των στεγαστικών 
προγραμμάτων του Οργανισμού Εργατικής Κατοικίας και 
άλλες διατάξεις» (Α' 113). 

4. Τις διατάξεις της παρ. Β του άρθρου 1 του Π. Δ/τος 
28/28.1.1993 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλ¬ 
λοντος, Χωροταξίας και Δημοσίων Έργων» (Α' 9). 

5. Την 76253/3142/31.10.85 απόφαση του Υπουργού 
Περιβάλλοντος. Χωροταξίας και Δημοσίων Έργων 
«Κίνηση της διαδικασίας σύνταξης του Γενικού Πο- 
λεοδομικού Σχεδίου Μοιρών Νομού Ηρακλείου» (Δ 727). 

6. Τα 9827/20.11.95 και 9154/18.12.1995 έγγραφα της 
Δ/νσης Πολεοδομίας Νομαρχιακής Αυτοδιοίκησης 
Ηρακλείου προς τους αρμόδιους φορείς. 

7. Το 382/13.3.1996 έγγραφο του Τεχνικού Επιμε¬ 
λητηρίου της Ελλαδας - Τμήμα Ανατολικής Κρήτης. 

8. Το 239/481 /11.3.1996 έγγραφο του τμήματος 
Μελετών της Δ/νσης Συγκοινωνιακών Έργων Περι¬ 
φέρειας Κρητης. 

9. Το 126/8.3.1996 έγγραφο της Ένωσης Αγροτικών 
Συνεταιρισμών Μεσσαράς Ν. Ηρακλείου Κρήτης. 

10. Το 54/1093/27.2.1996 έγγραφο του ΟΤΕ. 

11. Το 56/24 2.96 έγγραφο της Ένωσης Επαγγελματιών 
- Βιοτεχνών - Εμπόρων Μεσσαράς. 

12. Το Α.Π. Φ1/7δ/22/19.2.96εγγραφοτηςΚΓ Εφορείας 
Προϊστορικών και Κλασσικών Αρχαιοτήτων. 

13. Το 419/16.2.1996 έγγραφο της 3ης Δ.Ε.Κ.Ε. 

14. Το Π.Ε. 184/12.2.1996 έγγραφο του 4ου Γραφείου 
Π.Ε. Ν. Ηρακλείου. 

15. Το 3.1/33/8.2.1996 έγγραφο της Διεύθυνσης 
Δευτεροβάθμιας Εκπαίδευσης. 

16. Το 0015/7.2.1996 έγγραφο της 1ης Δ.Ε.Κ.Ε. τέως 
12ης ΠΥΔΕ. 

17. Το 20/6.2.1996 έγγραφο της Δ/νσης Κοινωνικής 
Πρόνοιας Νομαρχιακής Αυτοδιοίκησης Ηρακλείου. 

18. Το 28/17.1.1996 έγγραφο της 13ης Εφορείας 
Βυζαντινών και Μεταβυζαντινών Αρχαιοτήτων. 

19. Το 3/8.1.1996 έγγραφο της Δ/νσης Δασών. 

20. Την 274/1995 γνωμοδότηση του δημοτικού συμβου¬ 
λίου Ηρακλείου. 

21. Το γεγονός ότι οι υπόλοιποι φορείς δεν απάντησαν 
μέχρι σήμερα. 


22. Την 9/1996 γνωμοδότηση του Συμβουλίου Χωρο¬ 
ταξίας Οικισμού και Περιβάλλοντος Νομαρχιακής 
Αυτοδιοίκησης Ηρακλείου. 

23. Την 86/1997 γνωμοδότηση του Κεντρικού Συμ¬ 
βουλίου Χωροταξίας Οικισμού και Περιβάλλοντος. 

24. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού καιτου οικείου Ο.Τ.Α., αποφα¬ 
σίζουμε: 

1. Εγκρίνεται το γενικό πολεοδομικό σχέδιο (ΓΠΣ) του 
Δήμου Μοιρών (Ν. Ηρακλείου) όπως τα όριά του προσ¬ 
διορίζονται με κόκκινη γραμμή στο χάρτη Π1.5 σε κλίμα¬ 
κα 1:5000. 

Κυρίως το ως άνω σχέδιο περιλαμβάνει: 

Α. Την πολεοδομική οργάνωση του οικισμού για πληθυ- 
σμιακό μέγεθος της τάξης των 9.000 κατοίκων για την ε¬ 
πόμενη πενταετία με; 

α) Την επέκταση του σχεδίου πόλης σε εκτάσεις πυκνο- 
δομημένες και αραιοδομημένες, την ένταξη στο σχέδιο 
οικισμού προϋφισταμένου του έτους 1923 και τη δημι¬ 
ουργία δύο πολεοδομικών ενοτήτων με μέση πυκνότητα 
ανά εκτάριο και μέσο συντελεστή δόμησης κατά πολεο¬ 
δομική ενότητα όπως φαίνεται στο χάρτη Π1.5 σε κλίμακα 
1:5000, ως εξής: 

α/α Πολ. ενότητα Μέσος συντ/στής Μέση πυκνότητα 
δόμησης ανά εκτάριο 

1. Μοίρες 1,3 70 

2. Καπαριανά 0,8 50 

β) Τον προσδιορισμό των χρήσεων γης όπως φαίνεται 
στο χάρτη Π1.3 σε κλίμακα 1:5000 και ειδικότερα: 

- Τον καθορισμό περιοχών πολεοδομικού κέντρου: (α) 
στο σημερινό κέντρο Μοιρών και (β) στην περιοχή 
Μεζάρια, στο ενδιάμεσο της απόστασης μεταξύ των οικι¬ 
σμών Μοίρες και Καπαριανά. 

- Τον καθορισμό περιοχών αμιγούς και γενικής κατοι¬ 
κίας. 

-Τη χωροθέητηση σταθμού υπεραστικών λεωφορείων 
στο βόρειο τμήμα του γηπέδου της Ενώσεως Γεωργικών 
Συν/σμών Μεσσαράς. 

- Τη χωροθέτηση ζώνης χονδρεμπορίου σε επαφή και 
βορείως της παρακαμπτήριου αρτηρίας. 

- Τη χωροθέτηση χώρων εκπαίδευσης, πολιτιστικών 
λειτουργιών, αθλητικών εγκαταστάσεων, δημοσίων υπη¬ 
ρεσιών, περίθαλψης, πρόνοιας και αστικού πρασίνου. 

- Εκτός ορίων ΓΠΣ, όπως φαίνονται στο χάρτη Π1 - 2 σε 
κλίμακα 1:25000, προτείνονται: 

• λειτουργία λαχαναγοράς στην περιοχή «Γουδιές». 

• ζώνη χονδρεμπορίου και μη οχλούσας βιομηχανίας - 
βιοτεχνίας στην περιοχή «Αγία Κυριακή - Πλατάλωνα».. 

• νεκροταφείο βόρεια της πόλεως. 

γ) Τη γενική εκτίμηση των αναγκών σε γη για κοινωνική 
υποδομή σε επίπεδο πόλης και πολεοδομικών ενοτήτων 
όπως φαίνεται στ ους πίνακες Α -11.2. 1 α και Α. 11.6. 

Β. Τις προτάσεις για τη λήψη μέτρων προστασίας του 
περιβάλλοντος όπως φαίνονται στο χάρτη Π - 1.4 σε κλί¬ 
μακα 1:25.000 και ειδικότερα. 

- Προστασία περιοχών ειδικού ενδιαφέροντος (χερ¬ 
σαία ζώνη ρέματος Τουρκή - Αγίου Αντωνίου, ρέμα 
Κονιδαλού, όχθες Γεροποτάμου). 

- Προστασία της περιοχής ιστορικού ενδιαφέροντος 
του αρχαιολογικού χώρου Ταχέρης. 

- Προστασία αρχιτεκτονικών συνόλων παραδοσιακής 
κληρονομιάς (στα συνεκτικά τμήματα των οικισμών Άγιος 

Αντώνιος, Ντορογδιανά. Μονόχωρο καθώς και η περιοχή 
της πλατείας Δασκαλογιάννη στις Μοίρες). 

- Προστασία της γεωργικής γης υψηλής παραγωγικό¬ 
τητας. 

- Καθορίζεται η περιοχή Αγία Κυριακή Πλατάλωνα ως 
ζώνη ειδικής μελέτης. 

- Δημιουργία ζώνης περιαστικού πρασίνου - φύτευσης 
στους λόφους της περιοχής Κούλε, βορειοδυτικά της πό- 
λης. 

- Δημιουργία δίκτυου χώρων αστικού πρασίνου. 

Γ. Την οργάνωση και ιεράρχιση του βασικού οδικού δι¬ 
κτύου, όπως φαίνεται στο χάρτη Π. 1.5 σε κλίμακα 1: 5000 
και ειδικότερα: 

- Τη δημιουργία παρακαμπτήριου περιμετρικής αρτη- 
ρίας'στα νότια της περιοχής επέκτασης, η οποία συνδέε¬ 
ται με την Εθνική Οδό, μέσω κόμβων στα ανατολικά και 
δυτικά της πόλης. 

- Τη δημιουργία κεντρικής αστικής συλλεκτηρίου με κα¬ 
τεύθυνση ανατολής - δύσης, νοτίως της εθνικής οδού. 

- Τη δημιουργία δικτύου συλλεκτηρίων με κατεύθυνση 
βορρά - νότου στην προέκταση των επαρχιακών οδώνπου 
συνδέουντις Μοίρες μετους οικισμούς Πόμπια και Γαλιά, 
καθώς και μετους οικισμούς Άγιος Αντώνιος και Ρουφάς 
προς βορρά και Αληθινή και Πλάτανος προς νότο. 


2. Συνοπτικά αντίτυπα των παραπάνω τεσσάρων (4) 
χαρτών και δύο πινάκων που θεωρήθηκαν από τον 
Προϊστάμενο της Διεύθυνσης Τοπογραφικών Εφαρ¬ 
μογών με την 21762/1997 πράξη που δημοσιεύονται σε 
φωτοσμίκρυνση στην Εφημερίδα της Κυβερνήσεως με 
την παρούσα απόφαση. 

3. Εντός της περιοχής Γ.Π.Σ. και ειδικότερα στις εκτός 
σχεδίου περιοχές που περιλαμβάνονται σ’ αυτό, οικοδο¬ 
μικές άδειες που έχουν εκδοθεί με τις προγενέστερα ι- 
σχύουσες διατάξεις ή έχει υποβληθεί ο πλήρης φάκελλος 
με τα απαραίτητα για την έκδοση της οικοδομικής άδειας, 
στοιχεία, μέχρι την ημερομηνία δημοσίευσης της παρού¬ 
σας απόφασης, εκτελούνται όπως εκδόθηκαν ή εκδίδο- 
νται βάσει των υποβληθέντων στοιχείων. 

4. Η ισχύς της απόφασης αρχίζει από τη δημοσίευσή 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Ιουλίου 1997 

Ο ΥΠΟΥΡΓΟΣ 

ΚΩΣΤΑΣ ΛΑΛΙΩΤΗΣ 

